|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt Odluke**  **o izmjeni Odluke o koeficijentima za obračun plaće službenika i namještenika**  **u Jedinstvenom upravnom odjelu Općine Sveti Ivan Žabno** | |
| **OPĆINA SVETI IVAN ŽABNO** | |
| **Početak savjetovanja**  **7. kolovoza 2024.** | **Završetak savjetovanja**  **5. rujna 2024.** |

RAZLOG DONOŠENJA

|  |
| --- |
| Zakonom o plaćama u lokalnoj i područnoj (regionalnoj) samoupravi ("Narodne novine" broj 28/10. i 10/23) (u daljnjem tekstu: Zakon) propisana su mjerila za određivanje plaća i naknada župana, gradonačelnika i općinskih načelnika i njihovih zamjenika, kao i plaća službenika i namještenika u upravnim odjelima i službama jedinica lokalne i područne (regionalne) samouprave.  Odredbom članka 10. stavka 1. Zakona propisano je da koeficijente za obračun plaće službenika i namještenika određuje odlukom predstavničko tijelo jedinice lokalne samouprave, na prijedlog općinskog načelnika, a stavkom 2. istog članka da se koeficijenti određuju unutar raspona koeficijenata od 1,00 do 6,00.  Dodatno ograničenje za plaću pročelnika upravnog tijela utvrđeno je člankom 11. Zakona kojim je određeno da se njegova plaća, bez uvećanja za radni staž, ne smije odrediti u iznosu većem od umnoška osnovice i koeficijenta za obračun plaće općinskog načelnika koji svoju dužnost obavlja profesionalno u istoj jedinci lokalne samouprave.  Uredbom o klasifikaciji radnih mjesta službenika i namještenika u lokalnoj i područnoj (regionalnoj) samoupravi ("Narodne novine" broj 74/10., 125/14. i 48/23.) (u daljnjem tekstu: Uredba) propisani su nazivi radnih mjesta te su radna mjesta svrstana u kategorije, potkategorije, razine i klasifikacijske rangove. Radna mjesta klasificirana su prema standardnim mjerilima utvrđenima Uredbom i općim i posebnim uvjetima utvrđenima Zakonom o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08., 61/11., 04/18. i 112/19.).  Člankom 9. Uredbe propisano je da se važnost potkategorije i razine potkategorije radnog mjesta u ukupnoj klasifikaciji radnih mjesta određuje klasifikacijskim rangom koji je određen rednim brojem u Popisu radnih mjesta (koji je sastavni dio Uredbe), a osnova je za vrednovanje radnih mjesta u odluci kojom se uređuju koeficijenti za obračun plaća. Nadalje, Uredbom je omogućeno da se prilikom uređivanja plaća, radna mjesta unutar pojedinog klasifikacijskog ranga mogu jednako ili različito vrednovati s time da radna mjesta s klasifikacijskim rangom višeg rednog broja ne mogu biti vrednovana jednako ili više od radnih mjesta s klasifikacijskim rangom nižeg rednog broja.  S obzirom na postojeće životne uvjete i povećanje troškova života u svim segmentima, te imajući u vidu upravne standarde te činjenicu da kvalitetno uspostavljen sustav utječe na kvalitetu rada, predlaže se utvrđivanje koeficijenata za sva radna mjesta, a kako je predloženo u prijedlogu Odluke o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Sveti Ivan Žabno.  Činjenica je da živimo u vremenu tendencije mijenjanja radnih mjesta i stalnog traženja bolje plaćenih poslova, jer visina plaće, uz uvjeta rada, ipak je odlučujući razlog za promjenu radnog mjesta i u tome niti javna uprava više nije iznimka. Takvom „trendu“ svakako je doprinijela i okolnost izrazito velikog povećanja egzistencijskih troškova unazad dvije godine, o čemu govori podatak o stopi inflacije za 2022. godinu u prosjeku 10,8%, a za 2023. godinu u prosjeku 8%. Nedostatak ljudskog kadra, a posebno kvalificiranih, motiviranih i iskusnih kadrova, neizbježno utječe i na kvalitetu rada općinske uprave te otežava realizaciju projekata i aktivnosti definiranih proračunom. Ljudski resursi danas su značajno izvorište novih vrijednosti i od presudnog su značaja za uspješnost svakog poslodavca. Ovim izmjenama Odluke nastoje se osigurati primjerene plaće za sve zaposlenike, otvoriti prostor za zadržavanje službenika s dugogodišnjim iskustvom rada u javnoj upravi i motivirati ih za napredovanja, kao i za privlačenje novih kadrova.  Člankom 2. definirano je stupanje na snagu Odluke. |

Pozivamo predstavnike javnosti da najkasnije do 5. rujna 2024. godine dostave svoje komentare na NacrtOdluke o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Sveti Ivan Žabno putem OBRASCA za savjetovanja na e-mail: blanka@osiz.hr

Po završetku savjetovanja, svi pristigli doprinosi bit će javno dostupni na internetskoj stranici Općine Sveti Ivan Žabno, te priloženi uz prijedlog akta o kojem će raspravljati Općinsko vijeće Općine Sveti Ivan Žabno.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Sveti Ivan Žabno.

KLASA: 013-02/24-01/02

URBROJ: 2137-19-01/1-24-1

Sveti Ivan Žabno, 6. kolovoza 2024.